Finantsanalüüs ja finantskavandamine ettevõttes (veeb)
Registreeri koolitusele
KOOLITUS TOIMUB NII VEEBIS KUI E-ÕPPES!
Registreerumisel koolitusele palun valige, kas osalete koolitusel veebiülekande vahendusel reaalajas või e-õppena Addenda e-akadeemias.
Veebiülekanne
Reaalajas toimuva koolituse ülekanne, mida veebiosaleja jälgib oma töökohal, kodus või mõnes teises sobivas kohas. Veebiülekande käigus toome Teieni koolitaja video- ja slaidipildi.
E-õpe
Salvestame koolituse ja saadame Teile 3 tööpäeva jooksul alates koolituse toimumisest ligipääsu Addenda e-akadeemiasse, kus koolitus on järelvaadatav 30 päeva jooksul Teile sobival ajal ja kohas. Koolitus on personaalseks kasutamiseks ning pole jagatav kolmandatele isikutele. Kolmandatele isikutele on Addenda e-akadeemias koolituse vaatamine tasuline.
Eeltutvustus
Väga paljud alustavad ja tegutsevad väikeettevõtjad seisavad probleemi ees, kuidas mõista oma ettevõtte finantsilist tasuvust, leida õige hind ja prognoosida rahavoogusid. Kuidas leida tasakaal äriidee, selle teostuse ja parima rahalise tasuvuse osas? Sageli tehakse prognoose ja arvutusi „puusalt“ mõistmata reaalsete tegevuskulude mõju müügihinnale.
Samuti tekitab küsimusi, millises faasis ning kus suudetakse olla tegelikult kasumlik. Samuti on ettevõtjatel komme püüda kõike ise teha, selle asemel, et fokuseerida oma tegevus ühele konkreetsele lõigule, hoides kokku seeläbi kulusid ning keskendudes parima väärtuse loomisele.
Eesmärk
Koolituse eesmärk on õppida tundma finantskavandamise ja pikaajaliste finantsinvesteeringute tasuvusanalüüsi meetodeid.
Õpiväljunditena koolituse läbinu:
- mõistab äritegevuse finantsilisi aspekte ja seostab neid oma igapäevase ärimudeliga
- tunneb müügihinna kujunemise loogikat ja oskab arvutada toote/teenuse omahinda
- mõistab investeeringute tasuvuse põhialuseid
- on omandanud meetodid oma ettevõtte finantsseisundi analüüsimiseks ja tasuvusanalüüside läbiviimiseks
- on teadlikum ja enesekindlam oma ettevõttes muutuste elluviimiseks, et liikuda suurema kasumlikkuse suunas
Koolitus põhineb teoreetiliste teadmiste loomisel ja mõistete tundmaõppimisel, praktiliste harjutusülesannete lahendamisel ja analüüsimisel ning aruteludel. Osalejad võivad kasutada koheselt ka omaenda ettevõtte vastavaid probleeme näiteülesannete lahendamisel. Kuulamine, läbiarvutamine ja aktiivne kaasamõtlemine tagavad teadmiste ja oskuste parima kombinatsiooni ning koolitus on seega tulemuslikum.
Sihtrühm
Koolitus sobib raamatupidajatele ja väikeettevõtjatele, kes soovivad oma ettevõttes läbi viia pikaajalisi investeeringuid, samuti analüüsida oma ettevõtte finantsseisundit ning arvutada oma ettevõtte väärtust.
Teemad
Kristo Krumm käsitleb koolitusel järgnevaid teemasid:
- ärimudel väärtusahela kontekstis ja selle finantsiline vaade
- hinnastamine, omahinna kujunemine KMK analüüs, tasuvuspunkt, võimendus ja ohutusvaru meetodid
- finantskavandamine – vabad rahavood, kapitali hind, raha ajaväärtuse mõõde ja selle mõju rahavoogudele
- tasuvusanalüüsi põhialused – NPV, kasumiindeks, tasuvusaeg, sisemine tulusus
- põhilised finantskapitali suhtarvud ja nende analüüs – ROI, ROE, ROA, EVA jt
Koolituse täies mahus läbinud osalenule väljastatakse tõend.
Tõendi väljastamise eelduseks on koolitusel osalemine täies mahus ning koolitusarve tasumine. Erandkorras võib osaleja saada koolituse läbimist tõendava dokumendi, kui on läbinud õppekavast vähemalt 90%.
Aeg ja maht
Koolitus toimub 16. detsembril 2021 kell 9.00–14.15.
(6 akadeemilist tundi)
Koolituse ajakava:
09.00–10.30 koolitus
10.30–10.45 paus
10.45–12.15 koolitus
12.15–12.45 paus
12.45–14.15 koolitus
Juhul, kui Te koolitusel reaalajas osaleda ei saa, on võimalus koolitus läbida Addenda e-akadeemias. Palun tehke valik koolitusele registreerumisel.
Toimumiskoht
Koolitus toimub nii veebis kui e-õppes!
Registreerumisel koolitusele palun valige, kas osalete koolitusel veebiülekande vahendusel reaalajas või e-õppena Addenda e-akadeemias.
Veebiülekanne
Reaalajas toimuva koolituse ülekanne, mida veebiosaleja jälgib oma töökohal, kodus või mõnes teises sobivas kohas. Veebiülekande käigus toome Teieni koolitaja video- ja slaidipildi. Ligipääsu veebiülekandele saadame Teile koos koolituse meeldetuletusega 24 tundi enne koolituse toimumist.
E-õpe
Salvestame koolituse ja saadame Teile 3 tööpäeva jooksul alates koolituse toimumisest ligipääsu Addenda e-akadeemiasse, kus koolitus on järelvaadatav 30 päeva jooksul Teile sobival ajal ja kohas. Koolitus on personaalseks kasutamiseks ning pole jagatav kolmandatele isikutele. Kolmandatele isikutele on Addenda e-akadeemias koolituse vaatamine tasuline.
Koolitajad


Kristo Krumm
Kristo Krummil on mitmekordne kõrgharidus füüsika, majanduse ja politoloogia vallas. Ettevõtjana ehitanud üles 10 ettevõtet ja proovinud kätt erinevates valdkondades. Viimased 16 aastat on Kristo Krumm töötanud koolitaja ning õppejõuna erinevates Eesti ülikoolides olles majanduse, finantsjuhtimise ja ettevõtluse lektorina täna ametis Tallinna Ülikoolis ja Tallinna Tehnikaülikoolis ning koolitades igapäevaselt alustavaid ja tegutsevaid väikeettevõtjaid. Selle aja jooksul on Kristo Krumm aidanud oma koolitustega tuhandetel alustavatel ettevõtjatel oma äri käima lükata. Mitmete ettevõtete käivitamine ja nende edukas realiseerimine on andnud Kristol Krummile tugeva praktilise kogemuse ettevõtjana selle täies ilus ja valus. Kristo Krumm valdab ettevõtluses kõiki võtmeteemasid, viimastel aastatel spetsialiseerunud just finantsnõustamisele ja -koolitustele.
Meetodid
Loeng koos praktiliste näidetega.
Maksumus
Registreerides kuni 9 .detsembrini 2021 kehtib soodushind 179 € + km (214,80 €), hiljem tavahind 219 € + km (262,80 €).
Teil on võimalus osta 30-päevane koolituse täiendav järelvaatamine hinnaga 29 € + km (34,80 €).
Addenda OÜ on Eesti Töötukassa koolituskaardi koostööpartner. Rohkem infot koolituskaardi kohta leiab Eesti Töötukassa kodulehelt SIIT!
Maksumus sisaldab
Praktilisi teadmisi, elektroonilisi õppematerjale, elektroonilist tõendit.
Tasumine
Koolitusele registreerimise järgselt saate automaatse kinnituse. Koolitusarve saadame 24 tunni jooksul.
Loobumine
Koolitusest loobumisel palun teatage kirjalikult vähemalt 3 tööpäeva enne koolituse toimumist, hilisemal loobumisel kuulub tasumisele 100% koolituse maksumusest.
Lisainfo


Helen Tammesalu
+372 5804 3270
firstname.lastname@example.org


Registreeri koolitusele